recursal/SuperWikiNEXT-32B huggingface dataset:
Localización de Jablanica
**Jablanica** é unha cidade e un concello no norte de Hercegovina en Bosnia e Hercegovina, administrativamente ó Cantón de Hercegovina-Neretva, a cidade de Jablanica sitúase a carón do río Neretva.

Xeografía
---------

O concello de Jablanica ten 301 km² de superficie e 13.047 habitantes, sitúase nun socalco de 202 metros de altitude entre os macizos montañosos de Čvrsnica e Prenj.

### Clima

O clima é temperado mediterráneo cunha temperatura media anual de 12 °C e chuvia abundante.

Demografía
----------

O último censo oficial data de 1991, naquel entón o concello tiña 12.691 habitantes, distribuídos en 33 asentamentos, e a cidade tiña 4457 habitantes. Tras a sinatura do Acordo de Dayton Jablanica entrou a formar parte da Federación de Bosnia e Hercegovina.

### Nacionalidades do concello en 1991

* Bosníacos - 9.099 (71,69%)
* Croatas - 2.291 (18,05%)
* serbios - 504 (3,97%)
* Iugoslavos - 581 (4,57%)
* Outros - 216 (1,72%)

#### Nacionalidades da cidade

* Bosníacos - 2.874 (64,48%)
* Croatas - 746 (16,73%)
* Serbios - 204 (4,57%)
* Iugoslavos - 455 (10,20%)
* Outros - 178 (4,02%)

Historia
--------

Polos restos arqueolóxicos máis antigos a zona estivo habitada na Idade do Cobre pero foi na época dos romanos e na Idade Media cando experimenta un notable aumento demográfico, con 22 localidades e 683 necrópoles con stećci e tumbas. Por esta zona pasaba tamén as rutas de caravanas que ían de Dubrovnik a Bosnia amais de vías secundarias ata o val do Vrbas. En 1446 en tempos de Estevo Tomé de Bosnia nun documento aparece a sinatura dun tal Radivoj Jablanović, o que se considera a primeira mención a Jablanica.

No primeiro defter realizado polos otománs na rexión 1477 menciónanse tres aldeas na zona: Žugle (Žuglići) Ostrozac e Čehari, no desfter de 1488/89 xa se menciona Jablanica no límite do distrito de Neretva como un timar con 67 casas, a renda dos impostos chegaba a 5623 akçe. A urbanización da zona comezou na época da monarquía dos Habsburgo en 1877, coa construción de cuarteis, pontes, túneles, estación de ferrocarril e hotel, así como casas e apartamentos para os funcionarios, establecéndose os alicerces da cidade actual. En 1893 cambiouse o seu nome, durante breve tempo, para **Jablanica na Neretvi**.

|  |  |
| --- | --- |
| Control de autoridades | 
* Wd: Q994232
* WorldCat
* VIAF: 158466241
* GeoNames: 3344411
* LCCN: n2001119727

 |
**José Ignacio Martínez García**, coñecido futbolisticamente como **Nacho**, nado en Madrid o 7 de novembro de 1989, é un futbolista español que xoga como lateral esquerdo no Tenerife, da Segunda División.

Traxectoria
-----------

### Rayo Vallecano

Formado na canteira do Atlético de Madrid, pasou polas filas do Alcobendas Sport, Osasuna B, Xetafe B e Rayo Vallecano B, antes de pasar ao primeiro equipo do Rayo Vallecano, co que debutou na Primeira División. Militou cinco anos no club madrileño e outros cinco no Real Valladolid, co que viviu dous ascensos a Primeira e un descenso.

  

O 13 de xullo de 2022 asinou un contrato de dous anos co Tenerife, da Segunda División.

Notas
-----

1. ↑  [2–0. Leo and Delibasic end Mallorca's conformity] `|title-trad=` require `|title=` (Axuda) (en castelán).
2. ↑  [Nacho bolsters the left back] `|title-trad=` require `|title=` (Axuda) (en castelán).
3. ↑  [Nacho Martínez, addition for the white-and-blue defense] `|title-trad=` require `|title=` (Axuda) (en castelán).
Coordenadas: 43°08′00″N 17°44′00″L﻿ / ﻿43.13333, -17.73333

**Počitelj** (en cirílico: **Почитељ**) é unha vila situada no municipio de Čapljina, na Federación de Bosnia e Hercegovina, Bosnia e Hercegovina. O lugar histórico de Počitelj está situado na ribeira esquerda do río Neretva.

Descrición
----------

Situada ao sur de Mostar, é famosa pola súa arquitectura musulmá cunha mesquita, unha madrasa e casas turcas. Extráese aluminio dunha explotación de bauxita dende 1976, empregando enerxía dunha central hidroeléctrica próxima.

Turismo
-------

O castelo de Počitelj, construído en 1444, é un dos principais puntos de interese da vila; ofrece unha ampla vista do val do río Neretva.

A mesquita de Šišman Ibrahim-Paša, construída entre 1562 e 1563, danada durante a Guerra dos Balcáns foi restaurada. A torre do reloxo data do 1664.

Notas
-----

1. ↑  Gort, Jerald (2002). Religion, Conflict and Reconciliation: Multifaith Ideals and Realities. Rodopi. p. 347. ISBN 90-420-1460-1.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Počitelj Modificar a ligazón no Wikidata*** |

### Bibliografía

* Artigo "Mostar" da *Encyclopædia Britannica 2009 Student and Home Edition* en DVD (en inglés).

|  |  |
| --- | --- |
| Control de autoridades | 
* Wd: Q994359
* WorldCat
* VIAF: 234323459
* GeoNames: 3193102
* GND: 4497396-2
* NKC: ge1161508

 |
Mapa xeral da illa
Mohéli (en branco) en relación as Comores (marrón)
**Mohéli** (tamén coñecido como **Mwali**), é unha das tres illas que conforman a nación das Comores, posúe unha superficie 290 km². A súa poboación en 1991, era ao redor de 24.000 habitantes. A súa capital é Fomboni. O seu grupo étnico como no resto das illas das Comores e en Mayotte, é a etnia comoriana, unha síntese das culturas bantú, árabe, malaia e malgaxe, e a súa relixión é o islam sunnita.

Historia
--------

Bandeira da illa
Bandeira separatista de Mohéli
Ata 1830 foi parte do sultanato de Ndzuwenie, que tamén controlaba a illa veciña de Anjouan. En 1830, emigrantes de Madagascar dirixidos por Ramanetaka, que despois cambiou o seu nome a Abderemane, chegaron á illa e estableceron o sultanato de Mwali. En 1886 Francia estableceu un protectorado na illa. Ata 1889 Mwali tiña o seu propio residente francés, pero a illa foi anexada á residencia de Anjouan. O sultanato foi abolido en 1909 cando os franceses anexionaron a illa.

En 1975, Mohéli aceptou unirse á nación das Comores, xunto con Gran Comora e Anjouan. A confusión e a desorde política, económico e social afectaron a Mohéli e ás Comores en xeral. O 11 de agosto de 1997 Mohéli separouse das Comores, unha semana despois que Anjouan fixese o mesmo. Os líderes secesionistas foron Said Mohamed Soefu que se converteu en presidente e Soidri Ahmed, que se converteu en Primeiro Ministro. Mohéli se reunificóu a Comores en 1998. No 2002, Mohéli ratificou a nova constitución comoraiana, que prové un goberno federal menos centralizado e máis poder aos gobernos das illas. Nese mesmo ano, Said Mohamed Fazul foi electo presidente. Os seus seguidores gañaron algúns escanos na delegación do Parlamento nas eleccións lexislativas de 2004 .

|  |  |
| --- | --- |
|  | Commons ten máis contidos multimedia sobre:  ***Mohéli*** |

|  |  |
| --- | --- |
| Control de autoridades | 
* Wd: Q271797
* WorldCat
* VIAF: 246950118
* EBID: ID
* GeoNames: 921780
* GND: 4490280-3
* MusicBrainz: ID
* OSM: 7174450
* VOGRIPA: 67

 |
Postal de Dobova de antes da segunda guerra mundial.
**Dobova** é unha pequena poboación de 712 habitantes (2012) no municipio de Brežice, no leste de Eslovenia, preto da fronteira con Croacia.

A liña ferroviaria que vai de Liubliana a Zagreb pasa pola estación de tren de Dobova, a cal está preto da fronteira croata. A área era tradicionalmente parte da Baixa Estíria (en lingua eslovena *Spodnja Štajerska*).

Na actualidade está incluída co resto do municipio na rexión do Baixo Posavje.

A igrexa parroquial da localidade está adicada a Santa María e pertence á diocese católica romana de Celje. É un edificio neo-románico, cunha nave tripla, construído no lugar de dúas igrexas anteriores en 1865.

Notas
-----

1. ↑  Páxina web do municipio de Brežice
2. ↑  Ministerio esloveno de Cultura, rexistro do patrimonio nacional número de referencia 2940

Véxase tamén
------------

### Ligazóns externas

* Dobova na Geopedia

|  |  |
| --- | --- |
| Control de autoridades | 
* Wd: Q2255086
* WorldCat
* VIAF: 239077452
* GeoNames: 3201979

 |
**Segundo Blanco González**, nado en Xixón en 1899 e finado en México en 1957, foi un anarquista asturiano.

Traxectoria
-----------

Mestre de profesión, na súa mocidade exerceu múltiples labores pola súa persecución política. Entre outros traballos fixo de mestre aparellador, actividade que alternou cos estudos nocturnos. Encargouse durante a ditadura de Primo de Rivera de manter a estrutura da CNT en Asturias, chegando a ocupar o cargo de Secretario Xeral do sindicato en 1926. Ese mesmo ano ingresou en prisión, a onde volvería en 1931 e 1934.

Ó inicio da guerra civil española presidiu o Comité de Guerra de Xixón, ocupándose posteriormente da Consellería de Industria no Consello Interprovincial de Asturias e León, e formou parte da Comisión de Guerra unha vez que este se transformou no Consello Soberano de Asturias e León.

Trala caída da fronte norte fuxiu a Francia e pasou a Cataluña. Foi Secretario de Defensa no Comité Nacional da CNT, e en abril de 1938 formou parte do goberno de Juan Negrín ocupando a carteira de Instrución e Sanidade Pública. Trala guerra exiliouse na cidade francesa de Orleans e logo marchou a México, onde morreu en 1957.

|  |  |  |
| --- | --- | --- |
| Predecesor:**Avelino González Mallada** | **Secretario Xeral da CNT**1926 - 1926 | Sucesor:**Joan Peiró** |

Véxase tamén
------------

### Ligazóns externas

* Fonte consultada para facer este artigo Arquivado 10 de febreiro de 2023 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q3323295
* WorldCat
* VIAF: 169951145
* BNE: XX5068304
* DBE: segundo-blanco-gonzalez

 |
A **illa Joinville** é a illa máis grande do arquipélago de Joinville, de aproximadamente 64 km na dirección leste - oeste e de 20 km de largo, atópase ao nordés da punta da Península Antártica, separada polo estreito Antártico. A **illa Joinville** foi descuberta e cartografada de xeito aproximado en 1838 por unha expdedición francesa baixo o mando do capitán Jules Dumont D'Urville, quen a chamou así en honra a Francisco de Orleans, Príncipe de Joinville, (1818-1900), que foi o terceiro fillo de Luís Filipe I de Francia, Duque de Orleans.

A República Arxentina reclama a illa e inclúea dentro do Departamento Antártida Arxentina que forma parte da provincia de Terra do Fogo, Antártida e Illas do Atlántico Sur, para Chile forma parte do Territorio Chileno Antártico e para o Reino Unido do Territorio Antártico Británico, pero estas reclamacións están suspendidas en virtude do Tratado Antártico.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Joinville Modificar a ligazón no Wikidata*** |

### Bibliografía

### Outros artigos

### Ligazóns externas

|  |  |
| --- | --- |
| Control de autoridades | 
* Wd: Q887590
* GEC: 0501034
* GeoNames: 6620716
* OSM: 2968186
* TGN: 1007555

 |
**Sergio González Martínez**, nado en Cartaxena o 14 de maio de 1997, é un futbolista español que xoga de defensa central no Tenerife, da Segunda División.

Traxectoria
-----------

Formouse como futbolista na canteira do Cádiz, debutando co Cádiz B na Terceira División o 17 de maio de 2015, nunha derrota por 2-3 ante o CD Mairena, co equipo matematicamente descendido a Primeira Andaluza.

Un ano menos dous días despois debutou co primeiro equipo na Segunda División B, nunha vitoria por 0-1 ante o Real Jaén na última xornada. Co equipo xa clasificado para a promoción de ascenso, Álvaro Cervera deulle a titularidade, colocándoo no centro da zaga xunto a Servando Sánchez. O equipo amarelo acabou conseguindo o ascenso. 

A continuación subiu definitivamente ao filial, afianzándose na titularidade durante os seguintes anos, nos que conseguiu un ascenso a Terceira e outro a Segunda B. Na tempada 2019/20 compaxinou o filial co primeiro equipo e disputou con este último 18 encontros, contribuíndo ao ascenso do equipo á Primeira División. 

Debutou na máxima categoría na primeira xornada da tempada 2020/21, a derrota por 0-2 ante Osasuna no Nuevo Mirandilla. 

  

Con todo, uns días despois o club prohibiulle adestrar cos seus compañeiros e deulle a baixa federativa, o que provocou unha denuncia pública da Asociación de Futbolistas Españois (AFE). En xaneiro de 2021 foi cedido ao Tenerife polo que restaba da campaña, e trala fin da cesión asinou un contrato por tres anos co club canario.

Notas
-----

1. ↑  [Real Jaén 0–1 Cádiz CF: Another joy before the final judgement] `|title-trad=` require `|title=` (Axuda) (en castelán).
2. ↑  [The AFE accuses Cádiz to violate the rights of their employees in the case of Sergio González] `|title-trad=` require `|title=` (Axuda) (en castelán).
3. ↑  [Sergio González will play at Tenerife until the end of the season] `|title-trad=` require `|title=` (Axuda) (en castelán).
4. ↑  [Sergio González, new player of CD Tenerife for the following three seasons] `|title-trad=` require `|title=` (Axuda) (en castelán).

Ligazóns externas
-----------------

* Sergio González at BDFutbol
* Sergio González profile at Cadistas1910 (in Spanish)
* Sergio González at LaPreferente.com (in Spanish)
* Sergio González at Soccerway
**Andrew Crosse**, nado en Fyne Court, Broomfield, Somerset. o 17 de xuño de 1784 e finado ibídem o 6 de xullo de 1855, foi un científico e escritor inglés. Crosse foi un pioneiro da experimentación dos usos da electricidade. Acadou certa sona despois de que a prensa se fixese eco duns experimentos de "electrocristalización" que el dirixiu en 1836, e durante os cales "apareceron" insectos.

Traxectoria
-----------

Crosse foi o primoxénito de Richard Crosse e Susannah Porter. En 1788 acompañou aos seus pais nunha viaxe por Francia, onde por un tempo asistiu a un colexio en Orleáns. Entre os seis e os oito anos tivo un titor, o reverendo Mr White, en Dorchester, do cal aprendeu grego. O 1 de febreiro de 1792, foi enviado a un colexio privado en Bristol.

Hai quen suxire que foi este peculiar personaxe o que dalgún xeito inspirou algunhas pasaxes da novela Frankenstein, de Mary Shelley. O 28 de decembro de 1814 Mary Shelley asistiu, acompañada do seu esposo, a unha conferencia do extravagante científico. Nela chegouna a coñecer persoalmente e extraeu moitos datos acerca da forma na que Crosse afirmaba crear vida a partir da electricidade. 

En 1807, Crosse encetara un experimento de creación de vida a partir da «electro-cristalización» de materia inanimada. Ese mesmo ano chegou a afirmar ter creado pequenas criaturas en forma de insectos que chegaban a andar e desenvolverse por si mesmas.

Crosse gustaba de auto-alcumarse "O electricista", é así había titular a súa biografía. Pero o seu discurso e demostracións foron moi cuestionados cando non abertamente atacados. Non só pola comunidade científica senón pola relixiosa. Algúns estamentos eclesiásticos consideraron a Crosse un ser endiañado. Chegándose ó extremo de encargar ó reverendo Philip Smith a celebración dunha serie de exorcismos en tódalas propiedades de Andrew Crosse, sobre os seus equipos de traballo e na súa propia persoa. 

Ante a manifesta animadversión que sufría a súa actividade científica, optou por retirarse á súa mansión de Fyne Court.

Crosse volveuse solitario e desconfiado, pero continuou investigando. Até que o 26 de maio de 1855 tivo un ataque de parálises do que nunca se recuperou. 

O 6 de xullo dese mesmo ano finou, ao tempo que a súa mansión de Fyne Court era arrasada por un incendio, que acabou tamén co seu laboratorio e os seus arquivos.

Notas
-----

1. ↑  Waite, Vincent (1964). *Portrait of the Quantocks*. Londres: Robert Hale. ISBN 0-7091-1158-4.
2. 1 2  Crosse, Cornelia A H (1857). *Memorials scientific and literary of Andrew Cross, the electrician*. Londres: Longman, Brown, Green, Longmans and Robert.

|  |  |
| --- | --- |
| Control de autoridades | 
* Wd: Q504287
* WorldCat
* VIAF: 13090488
* BNB: ID
* CERL: cnp01090419
* DeutscheBio: 117664855
* FAST: 1641943
* GND: 117664855
* ISNI: 0000 0000 4279 1753
* LCCN: nb2006009736
* ODNB: 6799
* SNAC: w6sn0gnt

 |
**Ji Kang** (chinés tradicional e simplificado: 嵇康; *pinyin*: *Jī Kāng*; Wade-Giles: *Chi1 K'ang1*), nome de cortesía **Shuye** ( 叔夜), nado en Suixi no 223 e finado en Luoyang no 262, foi un escritor, poeta, filósofo daoísta, músico e alquimista chinés do período dos Tres Reinos. Foi un dos famosos Sete Sabios da Fraga de Bambú.

Traxectoria
-----------

Ji Kang naceu no condado de Suixi, na provincia de Anhui. Ademais de literato, foi un célebre compositor e intérprete de guqin. Foi un home fermoso e alto, de preto de 1.88 metros. Ji Kang mantivo unha relación amorosa con outro dos Sete Sabios, Ruan Ji, que foi descrita como "máis forte que o metal e máis fragrante que as orquídeas". Estivo casado coa neta ou bisneta de Cao Cao. 

Ji Kang foi funcionario do reino de Cao Wei, pero o traballo oficial aburríuno. Tras chegar ao poder, o rexente Sima Zhao ofreceulle un cargo a Ji Kang, quen rexeitou con insolencia ao emisario Zhong Hui. Cando un dos amigos de Ji Kang foi acusado de falsos cargos, o sabio intercediu na súa defensa, polo que ambos foron encarcerados. Entón, Zhong Hui pediu o axustizamento de Ji Kang, que lle foi concedido a pesar da intercesión de centos de eruditos. A lenda conta que Ji Kang interpretou unha derradeira melodía antes de ser executado, unha canción que se perdeu para a historia.

Como pensador, Ji Kang escribiu sobre a lonxevidade, teoría musical, política e ética. Ji Kang foi moi crítico co confucianismo e puxo en cuestión moitas das convencións sociais do seu tempo, provocando escándalos e sospeitas. Entre as súas obras están o *Yangsheng lun* 飬生論 ("Ensaio sobre a vida"), o *Shengwu aile lun* 聲無哀樂論 ("Discurso sobre a ausencia de sentimentos na música"), o *Qinfu* 琴賦 ("Unha composición sobre o *qin*"), e o *Shisi lun* 釋私論 ("Discurso sobre a individualidade").

  

Como músico, compuxo numerosas pezas para o *guqin*. Entre as máis aclamadas, está *Guangling san*, que reconta o asasinato dun dos reis da dinastía Han. Cóntase que foi inspirada por unha aparición espectral. O taoísmo relixioso considera que se converte nun *xian* 仙 ou inmortal a través do *shijie* 屍解.

Notas
-----

1. ↑  Hinsh, Bret (1990). *Passions of the Cut Sleeve* (en inglés). University of California Press.
2. ↑  Lai, T.C.; Mok, R. (1981). *Jade Flute: The Story of Chinese Music* (en inglés). Schocken Books.
Coordenadas: 13°41′25″N 101°4′13″L﻿ / ﻿13.69028, -101.07028

**Chachoengsao** (en tailandés: ฉะเชิงเทรา) é unha poboación (*thesaban mueang*) da zona central de Tailandia, capital da Provincia Chachoengsao, a uns 50 km ao leste de Bangkok. Áchase na ribeira do río Bang Pakong. Ocupa os *tambon* de Na Mueang e parte de Ban Mai, Bang Tin Pet, Wang Takhian e Sothon, do distrito de Chachoengsao. No 2006 tiña unha poboación de 60.893.

A poboación estableceuse no ano 1549 durante o reinado do rei Maha Chakkrapat de Ayutthaya e orixinalmente serviu centro de recrutamento do exército. Durante o reinado do rei Maha Thammaracha, o reino chegou a un nivel de declive que permitiu a súa conquista polos birmanos. Phraya Lawaek, o rei khmer recrutou tailandeses de varias cidades, incluíndo Chachoengsao, para traballar nas súas terras.

|  |  |
| --- | --- |
| Control de autoridades | 
* Wd: Q1026368
* EBID: ID
* GeoNames: 1611439
* WOEID: 1225941

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Coordenadas: 52°31′N 5°03′L﻿ / ﻿52.517, -5.050

Edam en 2010.
**Edam** é unha cidade no noroeste dos Países Baixos, na provincia de Holanda Setentrional. Xunto con Volendam, Edam forma o concello de Edam-Volendam. Conta cunha poboación de 7 380 persoas. O concello enteiro de Edam-Volendam ten 28 492 habitantes. O nome de Edam provén do encoro do pequeno río E ou IJe, onde se atopaba o primeiro asentamento.

Edam é famoso como o lugar de orixe do queixo co mesmo nome.

Galería de imaxes
-----------------

* 
* 
* 
* 
* 
* 
* 
* 
* 
* 
* 
*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Edam Modificar a ligazón no Wikidata*** |

### Ligazóns externas

* Información turística de Edam *(en neerlandés)*

* Portal:Países Baixos

|  |  |
| --- | --- |
| Control de autoridades | 
* Wd: Q77056
* WorldCat
* VIAF: 142342600
* EBID: ID
* GEC: 0507420
* GeoNames: 2756431
* GND: 5113266-7
* OSM: 302127
* WOEID: 728939

 |
Non confundir con Haarlem.
O Teatro Apollo sobre da rúa 125, en novembro de 2006.
**Harlem** é un barrio da sección norte da cidade de Nova York, no distrito de Manhattan. Dende a década de 1920, Harlem foi o centro residencial, cultural e de negocios dunha maioría afroamericana. Orixinalmente unha vila neerlandesa fundada en 1658, o seu nome provén da cidade de Haarlem, nos Países Baixos. A historia de Harlem definiuse por ciclos de bonanza e crise, con significativas variacións de poboación con cada ciclo.

Os residentes afroamericanos comezaron a chegar en masa en 1905, con números incrementados pola Gran Migración. Nas décadas de 1920 e 1930, Harlem Central e Occidental foron o berce do "Renacemento de Harlem", un florecemento da creación artística sen precedentes na comunidade negra. Porén, o aumento do paro na época da Gran Depresión e a desindustrialización de Nova York despois da segunda guerra mundial, incrementou os índices de criminalidade e pobreza.

Coa revitalización da cidade de Nova York a finais do século XX, Harlem experimentou un proceso de xentrificación. Malia este fluxo de nova riqueza, moita poboación sobrevive das axudas sociais, cun 34,9% na zona Occidental, un 43,3% na Central, e un 46,5% na Oriental.

Notas
-----

1. ↑  Pierce, Carl Horton, et al. *New Harlem Past and Present: the Story of an Amazing Civic Wrong, Now at Last to be Righted.* New York: New Harlem Pub. Co. 1903.
2. ↑  "Harlem History |". Harlemworldmag.com. Arquivado dende o orixinal o 17 de abril de 2016. Consultado o 19 de abril de 2016.
3. ↑  "Copia arquivada". Arquivado dende o orixinal o 17 de abril de 2016. Consultado o 19 de abril de 2016.
4. ↑  "Copia arquivada" (PDF). Arquivado dende o orixinal (PDF) o 17 de marzo de 2013. Consultado o 25 de setembro de 2014.

Véxase tamén
------------

### Bibliografía

* Gill, Jonatham, *Harlem: The Four Hundred Year History from Dutch Village to Capital of Black America*, Grove Press, 2011

### Ligazóns externas

* Imaxes de arquitectura de Harlem *(en inglés)*
* Disturbios de Harlem de 1964 *(en inglés)*

|  |  |
| --- | --- |
| Control de autoridades | 
* Wd: Q189074
* WorldCat
* VIAF: 168409714
* BNA: 000054130
* BRE: 2344877
* EBID: ID
* GEC: 0265452
* GeoNames: 5120034
* GND: 4075363-3
* GNIS: 952233
* Google Maps: 12972812167838593070
* LCCN: n79063979
* MusicBrainz: ID
* NKC: ge251099

 |
Localización do Territorio da Capital Federal dentro de Nixeria.
O **Territorio da Capital Federal** é a unidade territorial e administrativa que abriga a capital de Nixeria, Abuja. A súa poboación estímase en 1.868.217 habitantes (2010).
Creouse o 3 de febreiro de 1976 de partes dos estados de Nasarawa, Níxer e Kogi.
A diferenza do resto das subdivisións de Nixeria, non ten un goberno proveniente de eleccións, senón que a súa administración recae sobre alguén nomeado polo presidente de Nixeria.

Cunha área de 7.315 km², atópase ao norte da confluencia dos ríos Benue e Níxer, e limita co estado de Níxer polo oeste e norte, co estado de Kaduna polo nordeste, co estado de Nasarawa polo leste e sur, e co estado de Kogi polo suroeste.

Concellos
---------

* Abuja
* Abaji
* Bwari
* Gwagwalada
* Kuje
* Kwali

Notas
-----

1. ↑  *""Worl Gazetteer"". Arquivado dende o orixinal o 28 de abril de 2013. Consultado o 24 de novembro de 2011.* Páxina visitada o 24-11-2011.

Véxase tamén
------------

### Ligazón externa

* fct.gov.ng Páxina da Administración do Territorio da Capital Federal

| * v
* c
* e
Estados de Nixeria |
| --- |
| 
* Abia
* Territorio da Capital Federal
* Adamawa
* Akwa Ibom
* Anambra
* Bauchi
* Bayelsa
* Benue
* Borno
* Cross River
* Delta
* Ebonyi
* Edo
* Ekiti
* Enugu
* Gombe
* Imo
* Jigawa
* Kaduna
* Kano
* Katsina
* Kebbi
* Kogi
* Kwara
* Lagos
* Nasarawa
* Níxer
* Ogun
* Ondo
* Osun
* Oyo
* Plateau
* Rivers
* Sokoto
* Taraba
* Yobe
* Zamfara

 | Bandeira de Nixeria |

|  |  |
| --- | --- |
| Control de autoridades | 
* Wd: Q509300
* WorldCat
* VIAF: 151296120
* GeoNames: 2352776
* LCCN: n82129669
* MusicBrainz: ID
* TGN: 1001862

 |
Coordenadas: 53°47′20″N 02°14′53″O﻿ / ﻿53.78889, -2.24806

Casa consistorial.
**Burnley** é unha cidade na zona metropolitana de Burnley en Lancashire, Inglaterra, cunha poboación de ao redor de 73.500 habitantes. Atópase a 18 km ao leste de Blackburn e a 40 de Preston, na confluencia dos ríos Calder e Brun.

Historia e características
--------------------------

Os inicios da cidade remóntanse á época medieval como un período de pequena cidade, pero o seu principal período de expansión produciuse durante a Revolución industrial, cando se converteu no maior produtor mundial de tea de algodón. Hoxe en día, Burnley perdeu gran parte da súa industria, e é cada vez máis unha cidade dormitorio de Manchester, Leeds e do corredor da M65. O sector público é agora o maior xerador de emprego da cidade.

Notas
-----

1. ↑  Lancashire County Council Arquivado 26 de xaneiro de 2013 en Wayback Machine. *(en inglés)* (acceso o 4 de abril de 2013).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Burnley*** |

### Ligazóns externas

* Burnley Borough Council *(en inglés)*
* Visit Burnley *(en inglés)*

|  |  |
| --- | --- |
| Control de autoridades | 
* Wd: Q209096
* WorldCat
* VIAF: 151277918
* EBID: ID
* GeoNames: 2654264
* GND: 4354389-3
* LCCN: n81039804
* MusicBrainz: ID
* NKC: ge1086295
* WOEID: 14605

 |
Coordenadas: 59°21′N 18°00′L﻿ / ﻿59.350, -18.000

|  |
| --- |
| **Concello de Solna***Solna kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Uppland |
| **Condado** | Estocolmo |
| **Capital** | Solna |
| **Área e poboación** |
| **Poboación** | 84 620 habitantes |
| **Censo** | 2022 |
| **Área** | 21,66 km² |
| **Densidade** | 4 389 hab./km² |
| **Mapa** |
|  |
|
| **Outros datos** |
| **Web** | solna.se |

**Solna** é un municipio sueco (*kommun*) do condado de Estocolmo, situado xusto ao norte do centro da cidade de Estocolmo. A súa capital é Solna e a meirande parte das densamente poboadas áreas do concello forman parte da área urbana de Estocolmo, coa excepción de Sörentorp (coa antiga academia de policía) que no ano 2015 separouse de Estocolmo e incluíuse na agolomeración urbana de Upplands Väsby e Sollentuna.

Solna é o terceiro concello máis pequeno de Suecia en extensión, cunha superficie de tan só 20 km². En termos de poboación Solna é o 27º municipio máis grande do país, con 84 620 habitantes en 2022.

O municipio de Solna está no sur do *landskap* de Uppland. Ao sueste, sur e suroeste limita co concello de Estocolmo, ao oeste co de Sundbyberg, ao noroeste co de Sollentuna e ao nordés co municipio de Danderyd, todos eles no condado de Estocolmo.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-08-12.
2. ↑  "Tätorter 2010". *Statistiska Centralbyrån* (en sueco). Consultado o 2022-08-12.
3. ↑  "Folkmängd i riket, län och kommuner 31 mars 2022 och befolkningsförändringar 1 januari - 31 mars 2022. Totalt". *Statistiska Centralbyrån* (en sueco). Consultado o 2022-08-27.

|  |  |
| --- | --- |
| Control de autoridades | 
* Wd: Q109010
* WorldCat
* VIAF: 239147754
* EBID: ID
* GEC: 0063506
* GeoNames: 2675396
* GND: 4321107-0
* ISNI: 0000 0004 0435 1350
* MusicBrainz: ID
* NKC: ge307160
* OpenCorporates: 212000-0183
* OSM: 398040

 |
Coordenadas: 51°55′04″N 0°28′22″L﻿ / ﻿51.91778, -0.47278

Catedral de Chelmsford
**Chelmsford** (en inglés *City of Chelmsford*) é un distrito non metropolitano co status de municipio, situado no condado de Essex (Inglaterra).

Xeografía
---------

Ten unha superficie de 338,77 km². 

Segundo o censo de 2011 contaba con 111 511 habitantes, polo que a súa densidade de poboación, nese ano, era de 310 hab./km².​

O 1 de xuño de 2012 a Chelmsford foille concedido o status de cidade para conmemorar o Xubileu de Diamante de Isabel II.

Notas
-----

1. ↑  "2011 Census – Built-up areas". Official Labour Market Statistics (ONS).

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q210985
* WorldCat
* VIAF: 124358900
* DARE: 20681
* EBID: ID
* GEC: 0017478
* GeoNames: 2653266
* GND: 4221669-2
* LCCN: n82104274
* MusicBrainz: ID
* WOEID: 15782

 |
O proceso de **recuperación da lingua hebrea** tivo lugar en Europa e Palestina contra o final do século XIX e comezos do século XX, e a través del, o emprego da lingua cambio dende o uso litúrxico do xudaísmo a lingua falada e lingua escrita no día a día de Israel. O proceso comezou cando os xudeus comezaron a chegar a Palestina na primeira metade do séxulo XIX e empregaron o hebreo como lingua franca. Porén, produciuse un desenvolvemento paralelo en Europa no que o hebreo cambiou dende lingua litúrxica a lingua literaria o cal xogou un papel determinante nos programas educativos. O hebreo moderno, xunto co árabe moderno, foi oficializado en Israel dende o mandato británico de Palestina, unha situación que continuou dende a Declaración de Independencia de Israel de 1948. Máis que un proceso puramente lingüístico, a recuperación do hebreo foi empregado pola modernización xudía e movementos políticos, e converteuse nun dos piares asociados ó asentamento da terra, ó sionismo e á política israelí.

O proceso de recuperación do hebreo no uso regular é único, non existindo outros exemplos dunha lingua natural sen ningún falante nativo. Adquiriu millóns de falantes nativos e non existen outros exemplos dunha lingua sacra que se convertera en lingua nacional.

Notas
-----

1. ↑  Parfitt , Tudor (1972) 'The Use of Hebrew in Palestine 1800–1822.' Journal of Semitic Studies, 17 (2). pp. 237-252.
2. ↑  Parfitt, Tudor (1983) 'Ahad Ha-Am's Role in the Revival and Development of Hebrew.' In: Kornberg, J. (ed.), At the crossroads: essays on Ahad Ha-am. New York: State University of New York Press, pp. 12-27.
3. ↑  Parfitt, Tudor (1995) 'Peretz Smolenskin, the Revival of Hebrew and Jewish Education.' In: Abramson, G. and Parfitt , T. (eds.), Jewish education and learning : published in honour of Dr. David Patterson on the occasion of his seventieth birthday. Chur, Switzerland: Harwood Academic Publishers, pp. 1-11.
4. ↑  Paul Johnson, *A History of the Jews*, p.442. "Yet in all [of young David Ben-Gurion's] activity, three salient principles remained constant. First, Jews must make it their priority to return to the land; ‘the settlement of the land is the only true Zionism, all else being self-deception, empty verbiage and merely a pastime’. [Quoted in Encyclopaedia Judaica, iv 506.] Second, the structure of the new community must be designed to assist this process within a socialist framework. Third, the cultural binding of the Zionist society must be the Hebrew language.

Véxase tamén
------------

### Outros artigos

* Revitalización lingüística
* Literatura hebrea

|  |  |
| --- | --- |
| Control de autoridades | 
* Wd: Q2917554
* LCCN: sh2008105565
* MAG: 2780327460

 |
Coordenadas: 63°17′N 18°44′L﻿ / ﻿63.283, -18.733

|  |
| --- |
| **Concello de Örnsköldsvik***Örnsköldsviks kommunOrrestaaren tjïelte* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Ångermanland |
| **Condado** | Västernorrland |
| **Capital** | Örnsköldsvik |
| **Área e poboación** |
| **Poboación** | 55 763 habitantes |
| **Censo** | 2022 |
| **Área** | 8 428,14 km² |
| **Densidade** | 8,75 hab./km² |
| **Mapa** |
|  |
|
| **Outros datos** |
| **Web** | ornskoldsvik.se |

**Örnsköldsvik** (saami setentrional: *Orrestaaren tjïelte*) é un municipio sueco (*kommun*) do condado de Västernorrland. Atópase no landskap de Ångermanland e a súa capital é Örnsköldsvik, o núcleo urbano máis grande do concello. É o segundo municipio máis poboado de Västernorrland despois do de Sundsvall.

O concello ten costa no golfo de Botnia e a través da zona flúe, entre outros, o río Gide. A Costa Alta (*Höga kusten*) é Patrimonio da Humanidade e inclúe o parque nacional de Skuleskogen. No concello existe unha longa tradición industrial, en particular vinculada á madeira e a pasta de celulosa.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-08-13.

|  |  |
| --- | --- |
| Control de autoridades | 
* Wd: Q298003
* WorldCat
* VIAF: 148335864
* GeoNames: 2686466
* GRID: grid.451804.c
* ISNI: 0000 0004 0435 3874
* LCCN: n80148329
* MusicBrainz: ID
* OpenCorporates: 212000-2445
* OSM: 935455

 |
Coordenadas: 52°49′28″N 1°48′19″O﻿ / ﻿52.82455, -1.805291

Igrexa de Newborough.
**Newborough** é unha vila e parroquia civil do condado de Staffordshire, en Inglaterra. Atópase a 5 quilómetros ó suroeste de Hanbury e a 13 quilómetros ó oeste de Burton-upon-Trent. Newborough ten un pub, unha escola e unha igrexa. Segundo o censo de 2011, tiña unha poboación de 476 persoas, con 240 homes e 236 mulleres. Newborough forma parte do distrito de Yoxall en East Staffordshire.

Notas
-----

1. ↑  Office for National Statistics (ed.). "Statistics by Area – Neighbourhood Summary 2011 UK Census". Arquivado dende o orixinal o 08 de febreiro de 2015. Consultado o 8 de febreiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Newborough, Staffordshire Modificar a ligazón no Wikidata*** |

### Ligazóns externas

* GENUKI(tm) page
* Churchyard memorials
* Local school

|  |  |
| --- | --- |
| Control de autoridades | 
* Wd: Q11790908
* WorldCat
* VIAF: 293529719
* GeoNames: 2641707
* LCCN: nb2012030019
* OSM: 6967112

 |
**Hälsingland** é unha provincia histórica de Suecia (*landskap*) no sur da rexión de Norrland. Limita ao sur con Gästrikland, ao oeste con Dalarna e Härjedalen, ao norte con Medelpad e ao leste co golfo de Botnia.

Hälsingland atópase ao norte do limes norrlandicus (a fronteira biolóxica de Norrland) pero principalmente ao sur da fronteira do terreo montañoso de Norrland. En Hälsingland fálase o hälsingemål, e considérase que a provincia está dividida pola fronteira dialectal entre o *norrländska mål* e o *sveamål*.

Nome
----

A primeira mención de *hälsingar* pode que sexa no poema inglés *Widsith* do século IX, que fala sobre un pobo chamado Hælsings e que foi gobernado por un rei mitolóxico chamado Wada. O nome de Hälsingland aparece por vez primeira de mans de Adán de Bremen a finais do século XI como *Halsingland*, en relación coa frota do *ledungen*. A provincia tamén é nomeada no Florenslistan, orixinalmente de 1103, coa súa forma latina "Helsingia".

Hälsingland significa "terra dos hälsingars". Hälsing interpretouse como unha combinación da palabra *hals* e o sufixo *inge*, 'habitante'. No se sabe exactamente o que significa *hals*, pero non ten nada que ver co pescozo (*hals* en sueco significa pescozo). As interpretacións propostas refírense a unha sección estreita de auga (comparando con Helsingborg-Helsingör), é dicir, un curso de auga estreito, ou unha porción estreita de terra. Propuxéronse varios cursos de auga como orixe do nome, como por exemplo tres baías que penetraban na provincia na antigüidade, as de Alir, Sundhed e Nordanstig. Porén, a opinión máis común é que o "hals" ao que se refire é o golfo de Botnia e que a poboación que vivía ao longo das súas costas eran os "hälsingar".

Notas
-----

1. ↑  Pamp Bengt. 1978. *Svenska Dialekter*. Stockholm: Natur o. kultur.
2. ↑  Wessén Elias. 1948. *Vara Folkmal*.
3. ↑  Lovén, Christian (2020). *Florenslängder : den äldsta förteckningen över de svenska stiften*. Sverige. p. 12. ISBN 978-91-519-3031-2. OCLC 1237776663.
4. 1 2  "Helsingia Major: det stora Hälsingland". *app.raa.se*. Consultado o 2023-01-08.
5. ↑  "En hälsing bodde vid halsen - Populär Historia". *web.archive.org*. 2010-08-21. Archived from the original on 21 de agosto de 2010. Consultado o 2023-01-08.
Highlands e Lowlands escocesas
As ***Lowlands*** ou **Terras baixas escocesas** (en gaélico escocés, *a Ghalldachd*, é dicir, "a zona non gaélica"), é a denominación habitual, aínda que non ofical, da parte meridional de Escocia, é dicir, todas aquelas rexións non comprendidas nas Terras Altas ou *Highlands*. A liña divisoria entre Terras Altas e Terras Baixas sitúase convencionalmente no Firth of Clyde, entre Stonehaven e Helensburgh. A denominación pode non ser totalmente acertada, xa que boa parte das chamadas "Terras Baixas" non son precisamente chairas, nin todas as Terras Altas son montañosas.

División administrativa
-----------------------

Na división tradicional, pertencen aos *Lowlands* os condados de:

|  |  |
| --- | --- |
| * Ayrshire
* Berwickshire
* Clackmannanshire
* Dumfriesshire
* East Lothian
* Fife
* Kinross-shire
* Kirkcudbrightshire
 | * Lanarkshire
* Mid-Lothian
* Peeblesshire
* Renfrewshire
* Roxburghshire
* Selkirkshire
* West Lothian
* Wigtownshire
 |

Algúns condados que posúen terras tanto nas *Highlands* como nas *Lowlands* son: 

* Angus
* Dunbartonshire
* Stirlingshire
* Perthshire
* Kincardineshire
* Aberdeenshire
* Banffshire
* Moray.

Malia ser Caithness considerado como parte das Highlands, tamén adoita seres incluído entre as *Lowlands*. As Illas Orkney e as Illas Shetland son tamén denominadas ocasionalmente como *Lowlands*, debido principalmente a que empregan un idioma distinto do gaélico; pero teñen unha identidade completamente distinta, máis achegada á dos países nórdicos, ata o punto de que algúns dos seus habitantes non se consideran escoceses.

Os condados máis meridionais de Escocia, lindeiros con Inglaterra, son denominados tamén Borders, e en ocasións son considerados como unha entidade separada dos *Lowlands*.

O termo *Scottish Lowlands* emprégase xeralmente para referirse á lingua escocesa, así como para referirse á historia de Escocia ou ao sistema de clans, así como á xenealoxía.

|  |  |
| --- | --- |
| Control de autoridades | 
* Wd: Q654252
* EBID: ID
* GEC: 0038611
* GND: 4111397-4

 |
Coordenadas: 56°40′N 16°22′L﻿ / ﻿56.667, -16.367

|  |
| --- |
| **Concello de Kalmar***Kalmar kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Småland |
| **Condado** | Kalmar |
| **Capital** | Kalmar |
| **Área e poboación** |
| **Poboación** | 71 556 habitantes |
| **Censo** | 2022 |
| **Área** | 1 250,98 km² |
| **Densidade** | 74,84 hab./km² |
| **Mapa** |
|  |
|
| **Outros datos** |
| **Web** | kalmar.se |

**Kalmar** é un municipio sueco (*kommun*) do condado de Kalmar. A súa capital é a cidade de Kalmar, que tamén é a capital do condado. No ano 2022 o concello tiña unha poboación de 71 556 habitantes.

Ao longo da costa hai un leito rochoso de arenito, pero no interior convértese en granito. A área está dominada por terras forestais, pero o municipio tamén ten unha proporción moi grande de terras agrícolas. A principios dadécada de 2020 a economía local estaba dominada pola industria de servizos, onde traballaba un 66% da poboación.

Dende a fundación do concello en 1971 a tendencia de poboación vén sendo positiva.

Administración histórica
------------------------

A área do concello correspóndese coa das parroquias de Arby, Dörby, Förlösa, Hagby, Halltorp, Hossmo, Kalmar, Karlslunda, Kläckeberga, Ljungby, Mortorp, Ryssby, Voxtorp, e Åby. Nelas fundáronse concellos rurais co mesmo nome durante a reforma municipal de 1862. Na zona atopábase tamén a cidade de Kalmar que no ano 1863 fundou unha cidade municipal (*stadskommun*). No ano 1925o concello rural de Kalmar incorporouse á cidade de Kalmar.

Coa reforma municipal de 1952 fundáronse ao redor da cidade seis grandes concellos: Dörby (a partir dos municipios de Dörby, Hossmo e Kläckeberga), Ljungbyholm (de Ljungby e Sankt Sigfrid), Läckeby (de Förlösa e Åby), Mortorp (de Karlslunda, Mortorp e Oskar), Ryssby (de Ryssby), e Södermöre (de Arby, Hagby, Halltorp e Voxtorp). A cidade de Kalmar permaneceu sen cambios, pero no ano 1965 o concello rural de Dörby integrouse nela.

En 1969 partes dos concellos rurais de Mortorp e Ljungbyholm (Oskar e Sankt Sigfrid) integráronse na cidade de Nybro.

O concello de Kalmar naceu coa reforma municipal de 1971 a partir da cidade de Kalmar e dos cinco municipios rurais de Ljungbyholm, Läckeby, Mortorp, Ryssby e Södermöre.

O concello pertence ao partido xudicial de Kalmar dende a súa fundación.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-09-13.
2. ↑  "Folkmängd i riket, län och kommuner 30 juni 2022 och befolkningsförändringar 1 januari - 30 juni 2022". *Statistiska Centralbyrån* (en sueco). Consultado o 2022-09-13.
3. ↑  Andersson, Per (1993). *Sveriges kommunindelning 1863-1993*. Mjölby: Bokförlaget Draking. ISBN 91-87784-05-X. OCLC 33359784.
4. ↑  "Kalmar tingsrätt". *bebyggelseregistret.raa.se*. Consultado o 7 de outubro de 2022.

|  |  |
| --- | --- |
| Control de autoridades | 
* Wd: Q508153
* GeoNames: 2702260
* ISNI: 0000 0004 0618 6985
* MusicBrainz: ID
* OpenCorporates: 212000-0746
* OSM: 935466

 |
Para outras páxinas con títulos homónimos véxase: Arras.
Concello de Arras
**Arras** (**Arro** na lingua tradicional da cidade o picardo e **Atrecht** en neerlandés ) é un concello de 43.567 habitantes, capital do departamento do Paso de Calais.

Historia
--------

En orixe foi un asentamento da tribo celta dos atrebates, posteriormente os romanos convertérona nunha gornición co nome de **Atrebatum**.

Durante séculos Arras estivo na fronteira entre Francia e os Países Baixos, e frecuentemente cambiou de donos antes de se vencellar permanentemente a Francia en 1654. A Unión de Atrecht asinouse aquí en xaneiro de 1579 polos estados dos Países Baixos leais a Filipe II de España, o que provocou a declaración da Unión de Utrecht a fins dese mes.

Durante a primeira guerra mundial, Arras estivo na primeira liña de fronte e unha longa serie de batallas coñécense como a Batalla de Arras e a cidade foi fortemente danada e tivo que se reconstruír despois da guerra. Na segunda guerra mundial os alemáns ocuparon a cidade e executaron a 240 franceses sospeitosos de pertencer á Resistencia francesa.

Administración
--------------

O alcalde de Arras é Frédéric Leturque, do centrista Unión dos Demócratas e dos Independentes, que en 2014 substituíu o retirado alcalde do MoDem Jean Marie Vanlerenberghe.

Notas
-----

1. ↑  Resultados das eleccións municipais de 2014 na web de *Le Monde*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arras, Francia Modificar a ligazón no Wikidata*** |

### Ligazóns externas

* Web oficial de turismo Arquivado 02 de novembro de 2018 en Wayback Machine. *(en francés)*

|  |  |
| --- | --- |
| Control de autoridades | 
* Wd: Q131329
* WorldCat
* VIAF: 128971390
* BNF: 152684830
* BRE: 1831465
* DARE: 43
* GeoNames: 3036784
* GND: 4085976-9
* LCCN: n50003008
* MusicBrainz: ID
* NKC: ge385436
* OSM: 1121015
* Pleiades: 109194
* SUDOC: 026492431
* TGN: 7008468

 |
**Samara** (entre 1935 e 1991 **Kuibyshev**) é unha cidade de Rusia situada no curso medio do Volga, capital do *oblast* do mesmo nome. Importante centro industrial e nó ferroviario, é tamén un destacado porto fluvial. Conta con 1.164.896 habitantes (preliminares censo 2010).

Fundada en 1586 coma enclave defensivo na beira oriental do Volga, entre este e o seu afluente, o río Samara, foi mercado de cereais da rexión ata o seu desenvolvemento industrial a principios do século XX.

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q894
* WorldCat
* VIAF: 82145067138666630463
* BRE: 3530000
* GEC: 0240214
* GeoNames: 499099
* GND: 4287642-4
* LCCN: n92088205
* MusicBrainz: ID
* NKC: ge130729
* OSM: 3368701
* Treccani: samara

 |
Coordenadas: 54°43′0″N 55°58′0″L﻿ / ﻿54.71667, -55.96667

**Ufa**  
| 

|  |
| --- |
|  |
|

|  |  |
| --- | --- |
|  |  |
| Bandeira | Escudo |

 |
| Información |
| País | Rusia Rusia |
| República |  Bashkortostán |
| Poboación | 1,064.200 h. (2010) |
| Alcalde | Pavel Kachkayev |
|  |
| Páxina Oficial Arquivado 18 de marzo de 2016 en Wayback Machine. |

**Ufa** ou **Ufá** (Уфа en ruso, Өфө en baskir) é unha cidade de Rusia, capital da república de Bashkortostán, situada na beira dos ríos Ufa e Bélaia, que conta cunha poboación de 1,064.200 habitantes (2010). A maioría dos habitantes da cidade son de etnia rusa (36'1%), tártara (28'3%) e baskir (17'1%).

Historia
--------

Foi fundada como fortaleza en 1574 por Iván IV de Rusia "o terrible". No século XVIII converteuse nun salientable centro comercial e cultural da zona, e dende o ano 1781 tamén nun centro administrativo da rexión coñecida naquel entón como Oremburgo. O desenvolvemento industrial da cidade chegou co ferrocarril, que dende 1890 comunicou a cidade con boa parte do resto do imperio ruso. Durante a guerra civil rusa, Ufa foi temporalmente a capital do Goberno Provisional de Tódalas Rusias, un movemento antibolxevique. Uns anos despois, durante a segunda guerra mundial, a cidade tamén acolleu un tempo a capitalidade da República Socialista Soviética de Ucraína por mor da invasión dos nazis.

Industria
---------

O descubrimento de petróleo en Bashkortostán durante a primeira metade do século XX transformou a Ufa nun importante centro industrial. Na actualidade ten industrias eléctricas, mineiras, petroquímicas e de procesado de alimentos.

Deportes
--------

As principais entidades deportivas da cidade son:

* Salavat Yulaev Ufa (hockey sobre xeo) - Varias veces campión ruso, compite na Kontinental Hockey League.
* Football Club Ufa (fútbol) - Compite na segunda división rusa de fútbol.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Outros artigos

* Directorio de Omsk

### Ligazóns externas

* Páxina web da cidade de Ufa *(en inglés)*.

|  |  |
| --- | --- |
| Control de autoridades | 
* Wd: Q911
* WorldCat
* VIAF: 238099548
* BRE: 4703670
* EBID: ID
* GEC: 0068198
* GeoNames: 479561
* GND: 4345987-0
* IATA: UFA
* LCCN: n80097567
* MusicBrainz: ID
* NKC: ge117336
* OSM: 1549169
* Treccani: ufa\_res-9fbb217c-0828-11e0-9962-d5ce3506d72e

 |
Casa do concello de Saint-Laurent-Blangy
**Saint-Laurent-Blangy** é un concello francés do departamento do Paso de Calais na rexión de Alta Francia. A súa superficie é de 9.83 km2 e a poboación de 6606 habitantes.

### Historia

O concello forma parte da comunidade urbana de Arras e constitúe un concello dende 1819 conformado polos antigos concellos de **Saint Laurent** e de **Blangy**. A primeira guerra mundial marcou a localidade que resultou grandemente afectada pola violencia dos combates, e de novo atinxiuna a segunda guerra mundial. 
Na cidade hai un cemiterio militar alemán, o Deutscher Soldatenfriedhof de Saint-Laurent-Blangy que acolle as tumbas de 31 339 soldados alemáns caídos na primeira guerra mundial e creado polas autoridades francesas en 1921-22 e administrado pola Volksbund Deutsche Kriegsgräberfürsorge.

Notas
-----

1. ↑  INSEE

|  |  |
| --- | --- |
| Control de autoridades | 
* Wd: Q598043
* WorldCat
* VIAF: 145139715
* BNF: 152691942
* GeoNames: 6439863
* GND: 4444630-5
* SUDOC: 071339574

 |